Raúl Corriveau

Raúl Corriveau (Notre-Dame-Auxiliatrice-de-Buckland, 1930eko ekainaren 27a – Montreal, 2025eko abenduaren 30a) kanadar elizgizon katolikoa izan zen, Parisko Atzerri-Misioen Elkarteko kidea, Hondurasen jardun zuena. 1980tik 1984ra Cholutecako apezpiku lagunkidea izan zen eta 1984tik 2005era elizbarruti bereko ordinarioa.

 Bizitza 
Raúl Corriveau Notre-Dame-Auxiliatrice-de-Bucklanden jaio zen, Quebecen, 1930eko ekainaren 27an. Atzerri-Misioen Elkartean sartu zen, 1956ko maiatzaren 9an betiko botoak eman zituen, eta urte bereko uztailaren 1ean Lionel Audet apezpikuak apaiz ordenatu zuen.

1980an, Haitiko Les Cayesko bikario jeneral gisa aritu zen, abuztuaren 25ean Joan Paulo II.a aita santuak Cholutecako apezpiku lagunkide izendatzu zuen arte. Urte hartako abenduaren 8an apezpiku-ordenazioa jaso zuen Cholutecan, Héctor Enrique Santos Hernández artzapezpikuaren eskutik, kontsakratzailekideak Marcelo Gérin y Boulay eta Óscar Andrés Rodríguez Maradiaga izanik. 1984ko apirilaren 14an Gérin y Boulays ordezkatu zuen Cholutecako apezpiku gisa, hura erretiratu ondoren.

1997an, Apezpikuen Kontzilioaren Ameriketarako Batzar Bereziko kide izan zen.

2005eko abenduaren 17an, Benedikto XVI.a aita santuak bere dimisioa onartu zuen. Corriveau Hondurasen egon zen 2021era arte, eta gero Kanadara itzuli zen. Montrealen hil zen 2025eko abenduaren 30ean, 95 urte zituela.

 Ondorengotza apostolikoa 

 Erreferentziak 

 Kanpo estekak 

Kategoria:Quebectarrak
Kategoria:Kanadako apaizak
Kategoria:Kanadako katolikoak
Kategoria:Hondurasko apaizak
Kategoria:Hondurasko katolikoak
Kategoria:Joan Paulo II.ak izendatutako apezpikuak